Apple กำลังสร้างปรากฏการณ์ใหม่ ในวงการจอแสดงผล
ในเดือนเมษายนที่ผ่านมา Apple ได้สร้างความฮือฮาให้กับบรรดาสาวกไม่น้อย หลังจากเปิดตัวผลิตภัณฑ์ใหม่สำหรับปี 2021 ที่ถูกใจหลาย ๆ คน ไม่ว่าจะเป็น อุปกรณ์ติดตามสิ่งของ AirTag  iMac ดีไซน์ใหม่ ที่มาพร้อมสีสันหลากหลาย  และอีกความน่าสนใจก็คือ iPad Pro 2021  ที่ใช้ชิปประมวลผล M1 ชิปทรงพลังที่ Apple วิจัยและพัฒนาเอง และมาพร้อมจอ Liquid Retina XDR   โดยจอ Liquid Retina XDR ที่ว่านี้ อยู่บนพื้นฐานของเทคโนโลยีจอแสดงผลตัวใหม่ล่าสุดอย่าง “Mini-LED”
14 พ.ค. 2564

Apple กำลังสร้างปรากฏการณ์ใหม่ ในวงการจอแสดงผล /โดย ลงทุนแมน
ในเดือนเมษายนที่ผ่านมา Apple ได้สร้างความฮือฮาให้กับบรรดาสาวกไม่น้อย
หลังจากเปิดตัวผลิตภัณฑ์ใหม่สำหรับปี 2021 ที่ถูกใจหลาย ๆ คน
ไม่ว่าจะเป็น อุปกรณ์ติดตามสิ่งของ AirTag 
iMac ดีไซน์ใหม่ ที่มาพร้อมสีสันหลากหลาย
และอีกความน่าสนใจก็คือ iPad Pro 2021 
ที่ใช้ชิปประมวลผล M1 ชิปทรงพลังที่ Apple วิจัยและพัฒนาเอง
และมาพร้อมจอ Liquid Retina XDR
โดยจอ Liquid Retina XDR ที่ว่านี้
อยู่บนพื้นฐานของเทคโนโลยีจอแสดงผลตัวใหม่ล่าสุดอย่าง “Mini-LED”
เทคโนโลยีจอภาพนี้ของ Apple น่าสนใจอย่างไร ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ปีที่ผ่านมา Apple ได้เปิดตัวชิป M1 ชิปที่เล็กขนาด 5 นาโนเมตร สำหรับใช้ใน MacBook 
ที่เกิดจากการวิจัยและพัฒนาขึ้นมาเองของทีมวิศวกรและนักออกแบบของ Apple
M1 ได้รับคำชมอย่างหนาหู ว่าเป็นหนึ่งในชิปที่ทรงประสิทธิภาพที่สุดในเวลานี้
และเป็นครั้งแรกของชิปสำหรับ MacBook อย่าง M1 ที่ผู้ผลิตไม่ใช่ Intel แต่เป็นผู้ผลิตชิปที่เนื้อหอมที่สุดในตอนนี้อย่าง TSMC แทน
ทีมวิจัยและพัฒนาของ Apple ยังไม่หยุดแค่การพัฒนาชิป M1 เท่านั้น 
เพราะตอนนี้ยังมีเทคโนโลยีอีกอย่าง ที่พวกเขาและพันธมิตรร่วมกันพัฒนาขึ้นมา
นั่นก็คือจอแสดงผลแบบ “Mini-LED” และ “MicroLED”
ต้องอธิบายคร่าว ๆ กันก่อนว่า 
จอแสดงผลของสมาร์ตโฟนหรือโทรทัศน์ที่เราใช้งานกันในวันนี้ 
นิยมใช้เทคโนโลยี 2 แบบ คือ LED และ OLED
จอแบบ LED อธิบายแบบง่าย ๆ คือ 
เป็นจอภาพที่มีหลอดไฟเล็ก ๆ หลายหลอดอยู่ด้านหลังจอ 
ซึ่งหลอดเล็ก ๆ นั้น จะส่องแสงผ่านของแข็งกึ่งเหลว แล้วฉายออกมาเป็นภาพ 
เราจึงเห็นว่า เวลาที่เอานิ้วจิ้มไปที่จอ LED แรง ๆ จะเห็นเหมือนมีน้ำหรือของเหลวอยู่ด้านในจอนั่นเอง
ส่วนจอแบบ OLED อธิบายง่าย ๆ ก็คือ
เป็นจอภาพที่ตัวกำเนิดแสงถูกผลิตมาเป็นแผงชุดเดียวกัน สามารถกำเนิดแสงด้วยตัวมันเอง ไม่จำเป็นต้องใช้หลอดไฟใด ๆ มาฉายแสงด้านหลังเพื่อให้ภาพปรากฏ เหมือนจอแบบ LED
ซึ่งถ้าถามว่าจอแบบไหนที่ประสิทธิภาพดีกว่า
ก็แน่นอนว่า OLED ให้แสงสีได้คมชัดกว่าและมีขนาดจอที่บางกว่า
แต่สิ่งที่ตามมาก็คือ ต้นทุนในการผลิต ที่สูงกว่าตามไปด้วย
โดยจอแสดงผลแบบ Mini-LED และ MicroLED ที่ Apple พัฒนาขึ้นมาใช้ใน iPad Pro รุ่นล่าสุดนี้
ก็เป็นการพัฒนาจอระดับ LED ให้ขยับคุณภาพขึ้นมาใกล้เคียงจอระดับ OLED นั่นเอง
โดย Mini-LED ของ Apple แตกต่างจากจอ LED ทั่วไป
คือมีขนาดของหลอด LED ที่เล็กลงมากกว่าปกติเป็นพันเท่า
อย่าง iPad Pro 12.9 นิ้ว ที่เพิ่งเปิดตัวไป 
จากเดิมจะใช้หลอด LED เพียงหลัก 10 หลอด เปลี่ยนเป็น Mini-LED ที่มากกว่า 10,000 หลอด
ด้วยหลอดที่เยอะกว่าทำให้การแสดงสีของแสงมีความละเอียดชัดเจนกว่า LED ทั่วไป และมีประสิทธิภาพใกล้เคียงกับจอแบบ OLED ที่ถือเป็นจอระดับ Top ในตอนนี้
ซึ่งที่ทาง Apple เลือกพัฒนาจอระดับ LED แทนที่จะไปใช้ OLED 
ก็เพราะมีต้นทุนการผลิตที่ถูกกว่า คุณภาพของภาพใกล้เคียงกับจอ OLED แถมพวกเขายังเคลมว่า มีอายุการใช้งานที่นานขึ้นจาก OLED 3-5 เท่า
ในส่วนของจอแบบ “MicroLED” ที่ Apple ก็กำลังพัฒนา 
จะมีขนาดของหลอด LED ที่เล็กลงไปอีก 
เล็กถึงขนาดที่ คิดเป็น 1 ใน 4 เท่า ของ Mini-LED เลยทีเดียว
ด้วยความที่ขนาดของ LED ที่เล็กมาก ๆ และมีความยืดหยุ่นปรับโค้งตามรูปทรงได้ 
จอแสดงผลทั้ง Mini-LED และ MicroLED จึงสามารถนำไปประยุกต์ใช้กับอุปกรณ์ต่าง ๆ ได้มากมาย 
โดยเฉพาะอุตสาหกรรมรถยนต์ไฟฟ้าที่ได้รับการพูดถึงมากในเวลานี้
อย่างเช่น Innolux, AU Optronics ผู้นำในด้านการผลิตจอแสดงผลในไต้หวัน 
ก็เริ่มได้รับคำสั่งซื้อจอแสดงผลแบบ Mini-LED จากบริษัทรถชั้นนำจากยุโรปและสหรัฐอเมริกา 
เช่น Audi, BMW, Mercedes-Benz, Ford
รวมไปถึง บริษัทผลิตจอชั้นนำจากเกาหลีใต้อย่าง LG Display หนึ่งในซัปพลายเออร์หลักของ Tesla ก็มีแผนจะเริ่มพัฒนาและผลิตจอแสดงผลแบบ Mini-LED ในเวลาอันใกล้นี้เช่นกัน
บริษัทวิจัยในด้านไอทีอย่าง TrendForce 
ได้คาดการณ์ว่าภายในปี 2025 อุปกรณ์ที่มีจอแสดงผลทุกประเภท (จอทีวี, จอคอมพิวเตอร์, จอมือถือ, จอเครื่องใช้ไฟฟ้า) มากถึง 18% จะเปลี่ยนมาใช้จอแบบ Mini-LED
โดยตลาดนี้จะมีมูลค่าประมาณ 90,000 ล้านบาท
ส่วนทาง Apple ก็มีข่าวออกมาว่า พวกเขาไปลงทุนตั้งศูนย์วิจัยและโรงงานผลิต Mini-LED และ MicroLED ที่ไต้หวัน ด้วยเม็ดเงินหลักแสนล้านบาท
นอกจากนั้นยังได้พาร์ตเนอร์คนสำคัญ เป็นบริษัทในไต้หวันอย่าง Epistar และ AU Optronics ที่มีความเชี่ยวชาญในเรื่องการผลิตจอแสดงผลมาร่วมงานด้วย
โดยในส่วนของจอแบบ MicroLED 
ทาง Apple ได้จดสิทธิบัตร สำหรับการนำไปใช้ในอุปกรณ์รัดข้อมือ, แท็บเล็ต และโน้ตบุ๊ก
และมีข่าวล่าสุดว่า Apple ได้ให้ TSMC ร่วมวิจัยและผลิตจอ 
ที่มีขนาดกว้าง-ยาว ไม่ถึง 1 นิ้ว
ซึ่งก็น่าจะเป็นส่วนประกอบของผลิตภัณฑ์ใหม่ที่เราคงจะได้เห็นเร็ว ๆ นี้
และเราก็คงจะได้เห็นเทคโนโลยีจอภาพแบบ Mini-LED และ MicroLED
ในผลิตภัณฑ์ใหม่ของ Apple ที่กำลังจะเปิดตัวในอนาคต มากขึ้นเรื่อย ๆ หลังจากนี้..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-
-
-
-
-